‘શું કરે છે વિહાન??,તને યાદ છેને જ્યારે તે પેઢી શરૂ કરી હતી ત્યારે તારી જાતને પ્રોમિસ આપેલું છે કે ધંધામાં અંગત બાબતોની અસર નહીં થવા દે તો અત્યારે કેમ આવું થાય છે? એ પણ ત્રણ વર્ષ પછી.’ હું મારી જાતને જુઠ્ઠું બોલી રહ્યો હતો.આ એક હજાર અને પંચાણું દિવસમાં એક પણ દિવસ એવો નોહતો જેણે મને તેની યાદ ના અપાવી હોય.એ છોડી ગયી તેને એક હજારને પંચાણું દિવસ થયા હતા.પાંચ દિવસ પછી અગિયારસો દિવસ પુરા થશે.મારી ત્રણ વર્ષની ડાયરીમાં એક પૅજ એવું નહિ હોય જ્યાં તેનો ઉલ્લેખ નહિ હોય.ખેર,હું અત્યારે વર્તમાનમાં રહેવા માંગુ છું.